laion/Wikipedia-Exotic huggingface dataset:
נחל רימון

נחל רימון הוא נחל אכזב היורד מהר חברון לנגב הצפוני. אורכו כ־13.8 קילומטרים. מוצא הנחל ממוקם בגובה של כ־570 מטרים מעל פני הים בכפר הפלסטיני רמאדין. בתחילה זורם הנחל דרומה, אך לאחר מכן משנה את כיוונו מערבה וזורם מתחת לגדר ההפרדה ולכיוון קיבוץ להב, צפונית לסנסנה ולכביש 3253, אשר מתחתיו הוא חולף בהמשך. לאחר מכן שוב משנה הנחל את כיוונו וזורם דרומה, במקביל לכביש 358. צפונית למחלף לקיה פונה הנחל וזורם לכיוון דרום־מזרח. הנחל זורם בין תוואי כביש 6 ליישוב כרמית. בצמוד לכביש 31 בקטע שבין מחלף שוקת למחלף מיתר ובגובה של כ־350 מטרים מעל פני הים, נחל רימון נשפך לנחל סנסנה. כמה מאות מטרים דרומה ממוקם שפכו של נחל סנסנה לנחל חברון. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
פיגה פריש

פיגה פריש (8 בנובמבר 1878 - 30 במאי 1964) הייתה מתרגמת שנולדה ברוסיה ופעלה בגרמניה ובשווייץ. היא תרגמה בעיקר מיידיש ורוסית לגרמנית. פיגה ליפשיץ נולדה בגרודנו שברוסיה ב-8 בנובמבר 1878, למדה פילוסופיה בברלין ובציריך, ועבדה כמתרגמת וכסופרת. היא נישאה לאפרים פריש ב-1903, סייעה לו במפעלי ההוצאה לאור, לרבות בעריכת "דער ניו מרקור". בעלה אפרים פריש (גר') נולד בסטרי, אוסטריה-הונגריה (כיום אוקראינה) ב-1 במרץ 1874, למד באוניברסיטאות וינה, ברלין וקיל, והתיישב בברלין בסביבות שנת 1900. הוא היה סופר, מחזאי ועיתונאי, והיה עורך "דער ניו מרקור" בשנים 1914 עד 1925. יחד היגרו לשווייץ ב-1933. פיגה פריש תרגמה מרוסית לגרמנית כתבי איוואן גונצ'רוב, מיכאיל לרמונטוב, אנטון צ'כוב, אלכסנדר פושקין, לב טולסטוי, וסבולוד גרשין, מיכאיל סלטיקוב-שצ'דרין, איוואן טורגנייב ואחרים. במסגרת Bücherei des Schocken Verlag (ספרוני הוצאת שוקן) תרגמה לגרמנית כתבי שלום עליכם וזלמן יצחק אנכי. בעלה היה חולה שנים רבות ונפטר חסר כל באסקונה, שווייץ, ב-29 בנובמבר 1942. פריש נפטרה באסקונה, שווייץ, ב-30 במאי 1964. ארכיון פיגה פריש, בספרייה הלאומית פגה פריש בספריה הלאומית של גרמניה מקורות מידע: https://www.deutsche-biographie.de/pnd116819855.html פיגה פריש, ברשת החברתית Goodreads Collection: Efraim Frisch Collection | The Center for Jewish History ArchivesSpace, archives.cjh.org Collection: Fega Frisch Collection | The Center for Jewish History ArchivesSpace, archives.cjh.org ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיגה פריש".
הורמיזד הראשון

הורמיזד הראשון (בפרסית אמצעית: 𐭠𐭥𐭧𐭥𐭬𐭦𐭣) היה מלך פרס השלישי מהשושלת הסאסאנית, לאחר מותו של שאפור הראשון. הוא היה בנו השלישי של שאפור הראשון ומלך תקופה קצרה בין שנת 270 לשנת 271. לא ידוע הרבה על שלטונו, הוא בנה את העיר הורמיזד-ארדשיר (כיום אהוואז). השם הורמיזד (מאוית גם כהורמזד או הורמוזד) הוא שמו של האל הראשי בזורואסטריות, שמו המלא היה הורמיזד-ארדשיר כאשר השם ארדשיר מבטא את העיקרון של ההליכה בדרך האמת. הורמיזד היה בנו השלישי של שאפור הראשון, על פי המסורת, אמו של הורמיזד הייתה בת לשושלת הפרתית מיהראק. שני אחיו הגדולים היו בהראם (הבכור) ושפור משאנשאה, בעוד שנרסה היה אחיו הצעיר. להורמיזד היו שתי אחיות בשם אדור-אנאהיד ושפורדוקתאק. סבו היה ארדשיר הראשון, מייסד האימפריה הסאסאנית. הורמיזד מוזכר לראשונה במהלך מלחמות שאפור הראשון נגד האימפריה הרומית. הוא מונה למושל ארמניה לאחר כיבושה על ידי שאפור הראשון ב-252. היסטוריונים רבים מאמינים כי הוא היה שותף במסע המלחמה השני של שאפור הראשון, שהתקיימה במחוזות הרומאים של סוריה, קיליקיה וקפדוקיה, ואשר נמשכה בין השנים 253 ל-256. זה נתמך על ידי הדיווחים על הכיבושים הקפדוקיים. נראה כי קפדוקיה לא הייתה האזור היחיד שבו לחם הורמיזד: על פי ההיסטוריה אוגוסטה, המורד הרומי קיריאדס סייע לשאפור הראשון ולאודומסט כלשהו בכיבוש אנטיוכיה. השם אודומסטס הוא תעתיק שגוי של הורמיזד, ועל כן עשוי לרמוז שלאחר שוד קפדוקיה, הורמיזד השתתף גם במצור על אנטיוכיה ב-253. הורמיזד מוזכר בכתובת על קיר הכעבה-י זרתושת בנקש-י רוסתם ליד פרספוליס שבדרום איראן, שאפור הראשון כתב בכתובת את שמות בניו ותוארם, הורמיזד מקבל את התואר Wuzurg Šāh Arminān ("המלך הגדול של הארמנים"). ההיסטוריון הארמני בן המאה ה-4 אגאתנג'לוס קובע שתואר זה ניתן רק ליורש של מלך פרס. מדיה וקבצים בנושא הורמיזד הראשון בוויקישיתוף הורמיזד הראשון, באתר אנציקלופדיה בריטניקה (באנגלית)
לין מקרי

לין מקרי (באנגלית: Lynn McRee; נולדה ב-31 במאי 1952) היא שחקנית עבר אמריקאית הידועה בתפקידה בתור מורין פרסקוט בסדרת סרטי "צעקה". Lentz III, Harris M. (1994). Science Fiction, Horror & Fantasy Film and Television Credits, Supplement 2: Through 1993. McFarland & Company. p. 641. ISBN 978-0899509273. Willis, John (2002). Screen World: 2001 Film Annual. Screen World. Vol. 52. Applause Theatre & Cinema Books. p. 15. ISBN 978-1557834782. Perkins, Claire; Verevis, Constantine (2012). Film Trilogies: New Critical Approaches. Palgrave Macmillan. p. 96. ISBN 978-0230250314. "Milk (2008) - BFI". British Film Institute. נבדק ב-14 בינואר 2020. {{cite web}}: (עזרה) לין מקרי, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מערכת מידע והרשאות נסיעה לאירופה

מערכת מידע והרשאות נסיעה לאירופה (באנגלית: European Travel Information and Authorisation System;‏ ETIAS) היא מערכת הרשאות אלקטרונית מתוכננת של האיחוד האירופי למבקרים פטורים מוויזה הנוסעים לאיחוד האירופי או לאזור שנגן (כולל מדינות איגוד הסחר החופשי האירופי), כמו גם לבולגריה, קפריסין ורומניה למעט אירלנד, שהיא חלק מאזור הנסיעות המשותף. הוא צפוי להיכנס לפעילות במאי 2025, אם כי גורמים רשמיים מציינים אפשרות של עיכובים. על פי הנציבות האירופית, הטמעה המערכת מיועדת "לזיהוי של ביטחון, הגירה לא סדירה או סיכונים גבוהים למגפה הנשקפים על ידי מבקרים פטורים מאשרות." ETIAS הוצעה לראשונה על ידי הנציבות האירופית ב-2016 והוקמה רשמית על ידי תקנה (EU) 2018/1240 של הפרלמנט האירופי ושל המועצה האירופית מ-12 בספטמבר 2018. ETIAS הוא אישור נסיעה ל-30 מדינות אירופיות, כולל אזור שנגן בן 27 מדינות, ובולגריה, רומניה וקפריסין. אירלנד היא המדינה היחידה באיחוד האירופי שממשיכה לנהל מדיניות ויזה משלה ואינה מתכננת להצטרף לאזור שנגן או לדרוש ETIAS. כל המבקרים הפוטנציאליים יצטרכו למלא בקשה מקוונת ותידרשו עמלה של 7 אירו מאנשים בין הגילאים 18 עד 70. ההערכה היא ש-1.4 מיליארד אנשים יצטרכו להגיש מועמדות. המערכת צפויה לעבד את הרוב המכריע של הבקשות באופן אוטומטי על ידי חיפוש במאגרי מידע אלקטרוניים ומתן מענה מיידי, אך במקרים מסוימים ההליך עשוי להימשך עד 30 יום. אם יאושר, האישור יהיה בתוקף לשלוש שנים או עד תאריך התפוגה של מסמך הנסיעה, המוקדם מביניהם. מערכת אלקטרונית לאישור נסיעה (ארצות הברית) אתר האינטרנט הרשמי של מערכת מידע והרשאות נסיעה לאירופה (באנגלית) Press corner, European Commission - European Commission (באנגלית) האיחוד האירופי הודיע על דחיית ויזה לאירופה ETIAS לשנת 2025, באתר ערוץ 7, 26 בספטמבר 2023 Schengen, borders and visa, home-affairs.ec.europa.eu, ‏23 בנובמבר 2022 (באנגלית) COMMUNICATION FROM THE COMMISSION TO THE EUROPEAN PARLIAMENT AND THE COUNCIL Stronger and Smarter Information Systems for Borders and Security (באנגלית), 2016, נבדק ב-2023-10-03 Will you need a visa to visit Ireland in 2021?, IrishCentral.com, ‏8 במרץ 2019 (באנגלית) About ETIAS, frontex.europa.eu Chung, Christine (2023-08-03). "The E.U.'s New ETIAS Entry Requirement Is Coming. Someday". The New York Times (באנגלית אמריקאית). ISSN 0362-4331. נבדק ב-2023-10-03. "Brexit: No visa but Britons will pay €7 to travel to EU countries". BBC News (באנגלית). 2018-12-14. נבדק ב-2023-10-03.
ששון איפרם שאולוב

ששון איפרם שאולוב (נולד ב-15 ביוני 2002) הוא זמר-יוצר ישראלי. ששון איפרם שאולוב נולד בחיפה בשכונת בת גלים לסמירה, מטפלת, ולאלכסיי, רתך. מוצא משפחתו משני הצדדים קווקזי. הצעיר מבין שלושה אחים. הוריו התגרשו כשהיה קטן, ואימו גידלה אותו ואת שני אחיו הגדולים לבדה. את לימודיו היסודיים סיים בבית ספר יסודי עליה ולמד עד כיתה י' בתיכון עירוני א' (חיפה) במגמת תיאטרון. שאולוב שוחרר משירות צבאי בהחלטת קב״ן והתנדב בשירות לאומי במספר מסגרות. הוא החל את דרכו ברשת החברתית טיקטוק, שם פרסם גרסאות כיסוי לשירים שונים. ב-15 ביוני 2021 הוציא לאור גרסת כיסוי לשיר "מלכה שלי" של ההרכב המוזיקלי כרקוקלי. ב-30 בינואר 2022 הוציא את הסינגל "הלילה לא", גרסת כיסוי לשיר של דודו טסה. ב-12 באפריל הוציא את הסינגל "חיכיתי לך & איך אתה הולך", מאשאפ לשירים של רינת בר ועדן בן זקן. ב-11 באוגוסט הוציא את השיר המקורי השני שלו כסינגל, "מתוך מחשבות", שזכה גם הוא להצלחה והגיע למקום ה-60 בהיטליסט. ב-30 בינואר 2023 הוציא את הסינגל "משהו אמיתי בעיניים", שהיה ללהיט הפריצה של שאולוב והגיע לחמישייה הפותחת במצעדים. ב-30 במאי הוציא את הסינגל "ביחד איתי", שזכה גם הוא להצלחה והגיע למקום ה-40 בהיטליסט. ב-28 באוגוסט הוציא את הסינגל "כשיגמר לכם הקיץ", שהגיע למקום ה-12 במצעד. ב-27 בספטמבר הוציא את הסינגל "בואי נדבר", שהיה לשירו השני שנכנס לעשירייה הפותחת במצעד, והגיע למקום השישי. ב-22 בינואר 2024 הוציא את הסינגל "הדם שלי" יחד עם הזמרת אודיה. ב-18 בפברואר שאולוב הוציא שיר בשם "רחובות ריקים", שהוא השיר הראשון מתוך המיני-אלבום העתידי שלו. יומיים לאחר מכן, ב-20 בפברואר הוציא את השיר "כמה טוב לנו", וב-22 בפברואר הוציא את הסינגלים "איפה את?" ו"חלק ממני". ב-29 בפברואר הוציא את הסינגל "מלכת חלומותיי" של בן חן. ב-17 באפריל הוציא לאור את הסינגל "חיים שכאלה". ב-9 במאי הוציא לאור את הסינגל "את". ב-21 ביולי הוציא לאור את הסינגל "מטומטמת". אלבום הבכורה שלו, "גן עדן של משוגעים", יצא לאור ב-11 באוגוסט 2024. ב-12 בספטמבר 2024 יצא דואט שלו יחד עם עדן חסון "לב שביר". ב-17 בספטמבר הוציא את הסינגל "תמיד אוהב אותי", גרסת כיסוי לשיר של יאיר אליצור. ששון איפרם שאולוב מתגורר כיום ברמת גן. את השם האמצעי ״איפרם״ הוסיף לעצמו בגיל 16. 2024: גן עדן של משוגעים מדיה וקבצים בנושא ששון איפרם שאולוב בוויקישיתוף ששון איפרם שאולוב, ברשת החברתית פייסבוק ששון איפרם שאולוב, ברשת החברתית אינסטגרם ששון איפרם שאולוב, ברשת החברתית טיקטוק ששון איפרם שאולוב, סרטונים בערוץ היוטיוב ששון איפרם שאולוב, באתר ספוטיפיי ששון איפרם שאולוב, באתר MusicBrainz (באנגלית) רז שכניק, "בחורה באוטובוס ביקשה תמונה. שאלתי למה, והיא אמרה, 'אתה שואל באמת?'", באתר ynet, 18 באפריל 2024 רז שכניק, ששון איפרם שאולוב: "שנתיים לא דיברתי כמעט עם אף אחד. ראיתי רק את המוזיקה מול העיניים", באתר ynet, 18 באפריל 2024 דור מאיר מועלם, ‏אולי לא שמים לב, אבל תעשיית הפופ קצת בגסיסה, באתר ‏מאקו‏, 28 בספטמבר 2023 בר חיים, "אתה הדם שלי": הדואט המפתיע של אודיה וששון איפרם שאולוב, באתר עכשיו 14, 22 בינואר 2024 גיל משעלי, ‏"רחובות ריקים": ששון איפרם שאולוב בשיר חדש, באתר ‏מאקו‏, 18 בפברואר 2024 היטליסט – מצעד המוזיקה הרשמי של ישראל, באתר מאקו, ‏1 בינואר 2024 המצעד השבועי: מצעד השירים השבועי, להיטים ישראלים ולועזיים, באתר היטליסט, ‏3 באוקטובר 2023 היטליסט: מצעד המוזיקה של ישראל mako, באתר hitlist.mako.co.il, ‏2024-03-25
פיודור גיידן

פיודור לוגינוביץ' גיידן (ברוסית: Фёдор Логгинович Ге́йден;‏ 15 בספטמבר 1821 – 18 בינואר 1900) היה גנרל רוסי. שימש כראש המטה הכללי הרוסי בין 1866–1881, וכמושל פינלנד בין 1881–1900. גיידן נולד בסואומנלינה ב-15 בספטמבר 1821. שמו המקורי היה פרדריק מוריץ רייכסגרף ואן היידן. הוא היה בנו של האדמירל ההולנדי לודוויק ואן היידן. אמו אן-מארי אקליי, הייתה דנית. הוריו נמלטו מהולנד בעקבות הפלישה הצרפתית ב-1795, והתיישבו ברוסיה. מגיל צעיר, פרדריק עשה מאמץ להשתלב בחברה הרוסית. הוא שינה את שמו ל"פיודור לוגינוביץ' גיידן", והמיר את דתו לנצרות אורתודוקסית. ב-1835 הוא התגייס לצבא האימפריה הרוסית. הוא שרת במשמר הקיסרי, וב-1849 השתתף במשלחת הרוסית שסייעה לצבא האוסטרי לדכא את המרד ההונגרי הגדול. לאחר מכן הועלה לדרגת פולקובניק. במהלך מלחמת קרים הוא שימש כראש מטה הקורפוס הבלטי, אולם לקח חלק בקרבות מעטים בלבד. ב-1855 הוא הועלה לדרגת גנרל-מאיור. לאחר מלחמת קרים החל גיידן לשרת במטה הכללי הרוסי בתפקידים שונים. ב-1 בינואר 1866 הוא מונה לראש המטה הכללי הראשון של הצבא הרוסי. באותה תקופה תפקידו היה בעיקר טכני, והוא היה כפוף לשר המלחמה דמיטרי מיליוטין. ב-1870 הוא הועלה לדרגת גנרל. במהלך המלחמה העות'מאנית-רוסית (1877–1878) הוא מילא את מקומו של מיליוטין. ב-22 במאי 1881 הוא הועבר לשמש כמושל הצבאי של פינלנד. בתפקידו זה, הוא עמל לנתק סופית כל זיקה פינית לשוודיה, וזאת באמצעות שימוש בשפה הפינית בכל המוסדות הרשמיים, והגברת הסחר בין פינלנד לרוסיה. הוא נפטר בעיר פושקין ב-18 בינואר 1900. מדיה וקבצים בנושא פיודור גיידן בוויקישיתוף אלמנך למדינאים רוסים מודרניים פיודור גיידן באנציקלופדיה הרוסית הגדולה פיודור גיידן, באתר "Find a Grave" (באנגלית)
הטבח בדרקון הזהב

הטבח בדרקון הזהב (אנגלית: Golden Dragon massacre) היה ירי המוני שהתרחש במסעדת דרקון הזהב ברחוב וושינגטון שבצ'יינטאון בסן פרנסיסקו, קליפורניה. הטבח התרחש ב-4 בספטמבר 1977, כשחמישה חברי כנופיה אחת ניסו לחסל את מנהיגיה של כנופיה יריבה. הטבח גבה את חייהם של חמישה בני אדם, והותיר עוד אחד עשר פצועים. אף אחד מהנפגעים לא היה חבר כנופיה. המסעדה עצמה נסגרה ב-2006. הטבח היה חלק מסכסוך בין כנופיית "צ'ונג צ'ינג אי" לביו כנופיית "ווא צ'ינג", סכסוך שהחל לכאורה בשנת 1969, אז התרחש החיסול הראשון בין שתי הכנופיות. ב-4 ביולי 1977 פרץ קרב יריות בין שתי הכנופיות, שבמהלכו נהרג אחד מחברי כנופיית הצ'ונג צ'ינג אי, בעוד חבר נוסף בכנופיה נפצע קשה. בעקבות המקרה הזה החליטו חברי הצ'ונג צ'ינג אי לנסות לחסל את מנהיגיה של הווא צ'ינג. הם החליטו לבצע את ניסיון החיסול במסעדת דרקון הזהב, מפני שלפי מידע מודיעיני שהם אספו, הייתה המסעדה הזאת מקום המפגש המועדף על מנהיגיה של הווא צ'ינג. ב-4 בספטמבר 1977, בסביבות השעה 2:00, קיבל טום יו שיחת טלפון ובה נאמר לו שחלק מחברי כנופיית הווא צ'ינג, כולל אחד מהמנהיגים שלהם, נמצאים במסעדת דרקון הזהב. כ-40 דקות לאחר מכן הגיעו ארבע מחברי כנופיית הצ'ונג צ'ינג אי למסעדה, שבאותה שעה הייתה מאוכלסת בעשרות אנשים, רובם תיירים. צ'סטר יו נשאר ברכב מחוץ למסעדה, בעוד שלושת חברי הכנופיה האחרים נכנסו לתוכה חמושים. הם החלו לירות לכל עבר באופן רנדומלי במשך כדקה, ולאחר מכן יצאו מהמסעדה, חזרו לרכב, ונמלטו מהמקום. הירי גבה את חייהם של חמישה אנשים, וגרם לפציעתם של עוד 11 איש. אף אחד מחברי כנופיית הווא צ'ינג לא נפגע באירוע. חמשת הקורבנות שנרצחו בטבח היו: קלבין פונג בן ה-18. דונלד קוואן בן ה-20. דניס לואיס בן ה-21. פול וונדה בן ה-25. פונג וונג בן ה-48, שעבד במסעדת דרקון הזהב. ב-5 בספטמבר 1978 הורשע קורטיס טאם בחמישה סעיפים של רצח, ובאחד עשר סעיפים של תקיפה. באוקטובר 1991 השתחרר טאם מהכלא. ב־26 בספטמבר 1978 הורשע מלווין יו בחמישה סעיפים של רצח ובאחד עשר סעיפי תקיפה. ב-2014 השתחרר יו מהכלא. בפברואר 1979 הורשע פטר נג בחמישה סעיפים של רצח, ובאחד עשר סעיפי תקיפה. בספטמבר 1979 הסתיים משפטו של טום יו, שהורשע גם הוא בחמישה סעיפים של רצח ובאחד עשר סעיפים של תקיפה. יו השתחרר מהכלא ב-2018. MisterSF.com, www.mistersf.com Golden Dragon massacre - Alchetron, The Free Social Encyclopedia, Alchetron.com, ‏2017-08-18 (באנגלית אמריקאית) Golden Dragon massacre - Event, RouteYou (באנגלית) Lodi News-Sentinel - חיפוש בארכיונים באמצעות חדשות Google, באתר news.google.com People v. Yu, 143 Cal. App. 3d 358, 191 Cal. Rptr. 859 – CourtListener.com, CourtListener (באנגלית אמריקאית) Evan Sernoffsky, SF’s Golden Dragon massacre: 40 years later, victims still have scars, San Francisco Chronicle, ‏2017-09-01 (באנגלית אמריקאית) Evan Sernoffsky, Freed killer in Golden Dragon massacre: It will take ‘lifetimes to make amends’, San Francisco Chronicle, ‏2017-09-01 (באנגלית אמריקאית) Santa Cruz Sentinel 27 September 1978 — California Digital Newspaper Collection, cdnc.ucr.edu San Bernardino Sun 23 February 1979 — California Digital Newspaper Collection, cdnc.ucr.edu Jess Sullivan, Notorious SF gang killer of Fairfield wants pardon, DailyRepublic.com, ‏2018-09-27 (באנגלית)
ליאנה (מערכת לוויינים)

ליאנה (ברוסית:Лиана) היא מערכת לגילוי מטרות במרחב הימי והעברת מידע בזמן אמת לאוניות הצי הרוסי ולתחנות קרקע של הצי. המערכת החל לפעול במחצית השנייה של העשור השני של המאה ה-21 ובכך החליפה את מערכת "לגנדה" שפותחה בברית המועצות. פיתוח מערכת שצפויה להחליף את "לגנדה" החל בשנות ה-90 תוך שיתוף פעולה עם אוקראינה. תוך זמן קצר שלטונות רוסיה החליטו להעביר את כל הפיתוח לרוסיה. פיתוח מערכת סבל מתת-תקצוב שנמשך זמן רב. פיתוח מערכת החל בשנת 2006. בפרויקט השתתפו מפעלים שונים במערכת הביטחונית ומערכת החלל ובראשם "אלמז-אנטיי". בשנת 2009 שוגר הלוויין הראשון של המערכת. לווייני המערכת הם קלים יותר מלווייני המערכת הקודמת ולפי טענות מקורות רוסים לא רשמיים היא הרבה יותר מדויקת. המערכת התבססה על 2 סוגי לוויינים: לוויין נשלט פסיבי מדגם "לוטוס" שאליו הייתה מותקנת מערכת מודיעין אותות והוא היה מגלה מקור השידור. לוויינים פועלים במסלול לווייני נמוך בגובה של כ-900 ק"מ. לוויין נשלט אקטיבי מדגם "פיון" שאליו הותקנה מערכת מכ"ם. הוא פועל בגובה של כ-500 ק"מ. משקל הלוויין כ-6,500 ק"ג. בהתאם לתכנון המקורי המערכת הייתה צריכה לכלול זוג לוויינים מכל סוג. נכון לשנת 2023 בוצעו 5 שיגורים של לוויין מדגם "לוטוס" ושיגור בודד של לוויין מדגם "פיון". כל השיגורים בוצעו מקוסמודרום פלסצק ולוויינים קיבלו שם "קוסמוס". הלוויינים נשלטים ממרכז בקרה שממודם במחוז מוסקבה. בנוסף לכך קיימות מרכזי בקרת משנה ששייכות לצי. כל השיגורים בוצעו מקוסמודרום פלסצק בעזרת משגר לוויינים וחלליות מסדרת סויוז: רשימת לווייני המערכת תיאור המערכת וחלקיה תיאור להמערכת Роскосмос и Минобороны завершают создание системы спутниковой разведки 'Лиана' | Ракетная техника, missilery.info
שאה (פירושונים)

האם התכוונתם ל... שאה – תוארם של מלכי פרס אישים: אידריס שאה – סופר בריטי אמה שאה – זמרת ושחקנית כוויתית ריש שאה – שחקן אנגלי שעה
ג'פרי ויליאמס

ג'פרי ויליאמס (באנגלית: Jeffrey Nels Williams; נולד ב-18 בינואר 1958 בסיופיריור, ויסקונסין) הוא טייס קרב ואסטרונאוט לשעבר בתוכנית מעבורות החלל של נאס"א. הוא פעמיים היה מפקד משלחת לתחנת החלל הבין-לאומית. ג'פרי ויליאמס נולד בעיירה סיופיריור שבויסקונסין. הוא היה פעיל בתנועת הצופים והגיע לדרגה ברמת השלישית בחשיבותה. הוא סיים לימודי בית הספר באוהיו ולמד הנדסה באקדמיה הצבאית של ארצות הברית ממנה קיבל תואר ראשון בשנת 1980. לאחר הלימודים ויליאמס עבר לחיל האוויר של ארצות הברית וסיים קורס טיס. הוא שירת מספר שנים ביחידת החיל בגרמניה המערבית. בשנת 1984 הוא עבר לשירות במרכז החלל ג'ונסון. לאחר קבלת הסמכה כטייס ניסוי ויליאמס שירת בבסיס חיל האוויר אדוארדס. ניסיון הטיס של ויליאמס מסתכם בכ-2,500 שעות טיסה ב-50 מטוסים. בשנת 1996 ויליאמס נבחר לצוות אסטרונאוטים. הוא סיים קורס במרכז החלל ג'ונסון והוא ביצע מספר משימות בצוות הקרקע. במאי 2000 ויליאמס השתתף במשימת STS-101 של מעבורת החלל אטלנטיס כמומחה משימה (ג'יימס הולסל היה מפקד הצוות). המטרה העיקרית הייתה להתחבר לתחנת החלל הבין-לאומית, להמשיך בהפעלתה ולבצע מספר ניסויים. במרץ 2006 הוא טס בפעם השנייה בחללית סויוז TMA-8 (פאבל וינוגרדוב היה מפקד צוות). הוא היה חבר משלחת מס' 13 לתחנת החלל הבין-לאומית. ויליאמס חזר לכדור הארץ לאחר 182 ימים בחלל. במהלך טיסה זו הוא ביצע פעמיים פעילות חוץ-רכבית במשך כ-11 שעות. באוקטובר 2009 ויליאמס טס בפעם השלישית בחללית סויוז TMA-16 (מקסים סוראייב היה מפקד צוות). הם הצטרפו לצוות משלחת מס' 21 לתחנת החלל הבין-לאומית בפיקוד פרנק דה ווין. לאחר עזיבתו ויליאמס פיקד על משלחת מס' 22 לתחנת החלל הבין-לאומית. הוא חזר לכדור הארץ במרץ 2010. במרץ 2014 ויליאמס טס בפעם הרביעית בחללית סויוז TMA-20M (אלכסיי אובצ'ינין היה מפקד צוות). הם הצטרפו לצוות משלחת מס' 47 לתחנת החלל הבין-לאומית בפיקוד תימוטי קופרה. לאחר עזיבתו ויליאמס פיקד על משלחת מס' 48 לתחנת החלל הבין-לאומית. ויליאמס ביצע פעמיים פעילות חוץ-רכבית במשך כ-13 שעות. הוא חזר לכדור הארץ בספטמבר 2016. ויליאמס עזב את השירות בשנת 2020. על ניסונו בחלל הוא כתב ספר. מדיה וקבצים בנושא ג'פרי ויליאמס בוויקישיתוף ביוגרפיה ביוגרפיה באתר נסא"א ג'פרי ויליאמס, ברשת החברתית פייסבוק ג'פרי ויליאמס, ברשת החברתית אקס (טוויטר) ג'פרי ויליאמס, ברשת החברתית אינסטגרם ספר של גפרי ויליאמס
חדר יחיד (לב)

חדר יחיד או בודד הוא מום לב מולד נדיר, המהווה קצת יותר מ-1% ממחלות הלב וכלי דם המולדות. החדר הפונקציונלי היחיד יכול להיות ימני או שמאלי מבחינה מורפולוגית כשהחדר השני בדרך כלל היפופלסטי ו/או לא מתפקד מספיק. לכן, ישנם מספר תתי סוגים של המחלה, תלוי איזה חדר אינו מפותח. חדר יחיד עם חדר שמאלי מתפקד: אטרזיה ריאתית אטרזיה תלת-קודקודית חדר שמאלי כפול כניסה חדר שמאלי כפול יציאה חדר יחיד עם חדר ימני מתפקד: תסמונת לב שמאל היפופלסטי חדר ימני כפול כניסה חדר ימני כפול יציאה תסמונת הטרוטקסיה (Situs ambiguus) של חדר יחיד נכללת גם כן בקטגוריה זו. בילודים עם חדר יחיד, זרימת הדם המערכתית והריאתית מתערבבים זה בזה בחדר היחיד המתפקד וכתוצאה מכך רווי החמצן המערכתי נמוך יותר (75%-85%). החדר היחיד מספק אז את זרימת הדם המערכתית וגם את הריאתית. בשל הסוגים השונים של מחלת לב חדר יחיד, הטיפול צריך להיות פרטני. בדרך כלל זה מצריך ניתוח לב פתוח. המטרה היא לאפשר לחדר המתפקד לספק את מחזור הדם המערכתי ולחבר את הוורידים המערכתיים לעורקי הריאה. הדם חסר החמצן מהוורידים המערכתיים זורם ישירות לריאות מבלי לעבור את הלב. לאחר מכן הדם המחומצן חוזר ללב ונכנס למחזור הדם המערכתי. אף על פי שהתערבות כירורגית תלויה בסוג של מחלת חדר יחיד, כל שילוב של שלושה הליכים כלליים מנוצלים כדי לטפל באותם פגמים: שלב 1 - נוהל נורווד (Norwood procedure) שלב 2 - נוהל גלן (Glenn procedure) שלב 3 - נוהל פונטן (Fontan procedure) אבחון טרום לידתי מבטיח הישרדות גבוהה יותר בילודים עם פיזיולוגיה של חדר יחיד. התוצאה ותוחלת החיים תלויות מאוד בתת-הסוג המורפו-פונקציונלי הבסיסי ובמאפיינים האישיים. יותר ממחצית שורדים שנתיים והתוחלת הממוצעת היא עד 30 - 40 שנה. Steinberger, Eileen K.; Ferencz, Charlotte; Loffredo, Christopher A. (במרץ 2002). "Infants with single ventricle: a population-based epidemiological study". Teratology. 65 (3): 106–115. doi:10.1002/tera.10017. ISSN 0040-3709. PMID 11877773. {{cite journal}}: (עזרה) Khairy, Paul; Poirier, Nancy; Mercier, Lise-Andrée (2007-02-13). "Univentricular Heart". Circulation. 115 (6): 800–812. doi:10.1161/circulationaha.105.592378. ISSN 0009-7322. PMID 17296869. Rao, P (2015). Perinatal Cardiology: A Multidisciplinary Approach. Cardiotext Publishing. Rao, P. Syamasundar (2021-05-24). "Single Ventricle-A Comprehensive Review". Children. 8 (6): 441. doi:10.3390/children8060441. ISSN 2227-9067. PMC 8225092. PMID 34073809. Weber, Roland W.; Stiasny, Brian; Ruecker, Beate; Fasnacht, Margrit; Cavigelli-Brunner, Anna; Valsangiacomo Buechel, Emanuela R. (בינואר 2019). "Prenatal Diagnosis of Single Ventricle Physiology Impacts on Cardiac Morbidity and Mortality". Pediatric Cardiology. 40 (1): 61–70. doi:10.1007/s00246-018-1961-1. ISSN 1432-1971. PMID 30121866. {{cite journal}}: (עזרה) Heaton, Joseph; Heller, Daniel (2022), "Single Ventricle", StatPearls, Treasure Island (FL): StatPearls Publishing, PMID 32491721, נבדק ב-2022-05-03 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מאריוס מואנדילמאדג'י

מאריוס מואנדילמאדג'י (בצרפתית: Marius Mouandilmadji, בערבית: ماريوس موانديلمادجي; נולד ב-22 בינואר 1998 בדובא שבצ'אד) הוא כדורגלן צ'אדי המשחק בעמדת החלוץ בקבוצת סמסונספור מליגת העל הטורקית ובנבחרת צ'אד. מואנדילמאדג'י גדל במחלקת הנוער של דובא, והחל את הקריירה המקצוענית שלו בקבוצות AS דוין וגאזל בצ'אד וקוטון ספורט מליגת העל הקמרונית. ב-17 ביולי 2018 חתם על חוזה לארבע שנים בפורטו מליגת העל הפורטוגלית. ב-11 באוגוסט ערך את הופעתו היחידה במדי הקבוצה הראשונה של המועדון, בה גם הבקיע שער, בניצחון 5-0 על ג.ד. שאביש במסגרת המחזור הראשון בליגה לעונת 2018/2019. בהמשך שיחק בקבוצת המילואים של המועדון. ב-9 בינואר 2020 הושאל מואנדילמאדג'י לאווש מליגת העל הפורטוגלית עד לתום עונת 2019/2020. ב-26 בינואר ערך את הופעת הבכורה שלו במועדון, בהפסד 1-0 לבואבישטה במסגרת המחזור ה-18 בליגה. הוא ערך 12 הופעות ליגה במדי המועדון במהלך תקופת ההשאלה, מבלי להבקיע שערים, ובתום העונה נשרה אווש לליגה הפורטוגלית השנייה. לקראת עונת 2020/2021 נכלל מואנדילמאדג'י בסגל הקבוצה הבכירה של פורטו, אולם ב-30 בינואר 2021 הותר חוזהו במועדון בהסכמה הדדית בין הצדדים, כשנותרו 18 חודשים לסיומו. ב-9 ביולי 2021 חתם מואנדילמאדג'י על חוזה לשנתיים בסראינג מליגת העל הבלגית. ב-24 ביולי ערך את הופעת הבכורה שלו במועדון, בהפסד 2-0 לקורטרייק במסגרת המחזור הראשון בליגה לעונת 2021/2022. ב-31 ביולי הבקיע את שער הבכורה שלו במועדון, בניצחון 1-0 על מכלן במסגרת המחזור השני בליגה. הוא שיחק במועדון במשך שתי עונות, בהן ערך 57 הופעות ליגה והבקיע 13 שערים. ב-7 ביולי 2023 חתם מואנדילמאדג'י על חוזה לשלוש שנים בסמסונספור, העולה החדשה לליגת העל הטורקית. ב-13 באוגוסט ערך את הופעת הבכורה שלו במועדון, בתיקו 1-1 נגד סיוואספור במסגרת המחזור הראשון בליגה לעונת 2023/2024. ב-27 באוגוסט הבקיע את שער הבכורה שלו במועדון, בהפסד 1-0 לקייסריספור במסגרת המחזור השלישי בליגה. ב-5 בספטמבר 2019 ערך מואנדילמאדג'י את הופעת הבכורה שלו בנבחרת צ'אד, בהפסד 3-1 לנבחרת סודאן במסגרת מוקדמות מונדיאל 2022. ב-29 במרץ 2022 הבקיע את שער הבכורה שלו בנבחרת, בתיקו 2-2 נגד נבחרת גמביה במסגרת מוקדמות גביע אפריקה לאומות 2023. מאריוס מואנדילמאדג'י, ברשת החברתית אינסטגרם מאריוס מואנדילמאדג'י, באתר Transfermarkt מאריוס מואנדילמאדג'י, באתר Soccerway מאריוס מואנדילמאדג'י, באתר National Football Teams מאריוס מואנדילמאדג'י, באתר FootballDatabase.eu Dragões anunciam contratação do avançado Marius Mouandilmadji באתר Jornal de Notícias, ‏ 18 ביולי 2018 (בפורטוגזית) Marius Mouandilmadji emprestado ao Aves pelo FC Porto באתר TSF, ‏ 9 בינואר 2020 (בפורטוגזית) FC Porto regista Marius e mais dois na Liga באתר Mais Futebol, ‏ 6 באוקטובר 2020 (בפורטוגזית) Marius despediu-se dos dragões: «Serei sempre grato ao FC Porto» באתר Record, ‏ 30 בינואר 2021 (בפורטוגזית) Welcome, Marius ! באתר הרשמי של סראינג, 9 ביולי 2021 (בצרפתית) HOŞ GELDİN MARIUS MOUANDILMADJI - Samsunspor Resmi İnternet Sitesi באתר הרשמי של סמסונספור, 7 ביולי 2023 (בטורקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאריוס מואנדילמאדג'י".